
Islāma sūtnis Muhameds (lai miers un 
Allāha svētība ir ar viņu) 
Visu Žēlīgā Žēlsirdīgā Allāha vārdā Īss pārskats 
par Islāma sūtni Muhammadu (lai miers un Allāha 
svētība ir ar viņu): viņa vārds, izcelsme, dzimtene 
un  laulība;  viņa  sludinātā  vēsts  un  pravietības 
pierādījumi; viņam  atklātā  likumu sistēma;  kā  arī 
pretinieku nostāja. 
1. Viņa vārds, izcelsme un pilsēta, kurā 
viņš piedzima un uzauga. 
Islāma  sūtni  sauc  Muhameds,  Abdullāha  dēls, 
Abdulmuttaliba dēls, Hāšima dēls. Viņš ir cēlies no 
Ismaēla, Ābrahāma dēla (lai miers ir ar viņiem). 
Allāha pravietis Ābrahāms (lai miers ir ar viņu) 
ieradās  no  Šāmas  uz  Meku  un  līdzi  atveda  savu 
sievu  Hādžaru  un  dēlu  Ismaēlu,  kurš  vēl  bija 
zīdainis šūpulī. Pēc Visaugstākā Allāha pavēles viņš 
viņus apmetināja Mekā. Kad zēns paaugās, pravietis 
Ābrahāms (lai miers ir ar viņu) atkal ieradās Mekā, 
un kopā ar savu dēlu Ismaēlu (lai miers ir ar viņiem 
abiem) uzcēla Kaabu  — Svēto namu. Ap šo  namu 
izveidojās  pilsēta,  un  Meka  kļuva  par  vietu,  kur 
ļaudis  pielūdza  Allāhu,  radību  Kungu,  un  uz  kuru 
veica svētceļojumu. Kopš  tā laika ilgus  gadsimtus 
cilvēki  pielūdza  Allāhu  bez  starpniekiem,  sekojot 

Ābrahāma (lai miers ir ar viņu) ticības ceļam. 
Pēc  tam  arābi  atkāpās  no  šī  ceļa,  un  Arābijas 
pussalas stāvoklis kļuva līdzīgs tam, kāds valdīja arī 
citās  pasaules  zemēs.  Tajā  plaši  izplatījās 
elkdievība: viņi sāka pielūgt elkus, aprakt meitenes 
dzīvas,  netaisnīgi  izturējās  pret  sievietēm,  deva 
nepatiesas  liecības,  dzēra vīnu,  piekopa  netiklību, 
piesavinājās  bāreņu  mantu  un  nodarbojās  ar 
augļošanu… 
Šajā vietā un šādos apstākļos 571. gadā piedzima 
Islāma  sūtnis  Muhameds,  Abdullāha  dēls,  no 
Ismaēla,  Ābrahāma  dēla  (lai  miers  ir  ar  viņiem) 
dzimtas.  Viņa  tēvs  nomira  vēl  pirms  viņa 
dzimšanas,  bet  māte  nomira,  kad  viņam  bija  seši 
gadi.  Par  viņu  gādāja  tēvocis  Abū  Tālibs.  Viņš 
uzauga  kā  bārenis,  dzīvoja  trūcīgi  un  iztiku  sev 
nodrošināja ar paša darbu un pūlēm. 
2. Viņa laulība. 
25 gadu vecumā viņš apprecējās ar Mekā augsti 
godātu  sievieti  —  Hadīdžu,  Huvailida  meitu  (lai 
Allāhs  ir  ar  viņu  apmierināts).  Viņiem  piedzima 
četras  meitas  un  divi  dēli,  tomēr  abi  dēli  nomira 
agrā  bērnībā.  Viņš  pret  sievu  un  ģimeni  izturējās 
laipni un ar patiesu mīlestību, tāpēc Hadīdža viņu 
ļoti iemīlēja, un arī viņš viņu mīlēja tikpat patiesi. 
Arī daudzus gadus pēc viņas nāves viņš turpināja 
godāt viņas piemiņu: reizēm viņš nokāva aitu un tās 
gaļu  izdalīja  Hadīdžas  (lai  Allāhs  ir  ar  viņu 

apmierināts) draudzenēm. Ar to viņš izrādīja viņām 
cieņu un saglabāja uzticību savas sievas piemiņai. 
3. Atklāsmes sākums 
Sūtnis Muhameds (lai miers un Allāha svētība ir 
ar  viņu)  jau  kopš  bērnības  izcēlās  ar  cildenu 
raksturu.  Viņa  tauta  viņu  dēvēja  par “Patieso” un 
“Uzticamo”.  Viņš  kopā  ar  savas  pilsētas  ļaudīm 
piedalījās  cienījamos  darbos,  taču  viņš  noraidīja 
elku  pielūgsmi,  ko  viņi  piekopa,  un  nekad  tajā 
nepiedalījās. 
Kad  viņš  bija  sasniedzis  četrdesmit  gadu 
vecumu,  Allāhs  izvēlējās  viņu  par  Savu  sūtni.  Pie 
viņa ieradās eņģelis Gabriēls (lai miers ir ar viņu) 
un  atklāja  viņam  pirmās  atklāsmes  rindas,  proti, 
Visuaugstā Allāha sacīto: 

 1. Lasi sava Radītāja vārdā, 
 2. Kurš radīja cilvēku no asins recekļa. 
 3. Lasi! Tavs Kungs ir Visdāsnākais. 
 4. Viņš iemācīja rakstīt, 
 5. Iemācīja cilvēkam to, ko viņš nezināja. 
Sūra „Asins receklis”, 1.–5. panti. 
Tad viņš atgriezās pie savas sievas Hadīdžas (lai 
Allāhs ir ar viņu apmierināts) dziļi satraukts. Viņš 
pastāstīja  viņai  par  piedzīvoto,  un  viņa  viņu 
nomierināja. Pēc tam viņa devās kopā ar viņu pie 

sava  brālēna  Varakas,  Naufaļa  dēla,  kurš  bija 
kristietis  un  lasījis  Toru  un  Evaņģēliju.  Hadīdža 
sacīja:  “Brālēn!  Paklausies  sava  brāļadēla 
stāstījumu.”  Varaka  jautāja:  “Ko  tu  redzēji?”  Tad 
Allāha sūtnis (lai miers un Allāha svētība ir ar viņu) 
viņam izstāstīja par to, ko bija redzējis, un Varaka 
sacīja: 
“Tas ir tas pats eņģelis, ko Allāhs sūtīja Mozum. 
Ak,  kaut  es  būtu  jauns  un  spēcīgs!  Kaut  es  būtu 
dzīvs  tajā  dienā,  kad  tava  tauta  tevi  padzīs.”  Tad 
Allāha sūtnis (lai miers un Allāha svētība ir ar viņu) 
sacīja: “Vai tad viņi mani padzīs?” Viņš atbildēja: “Jā. 
Visi, kas nākuši ar šādu vēsti, ir piedzīvojuši naidīgu 
attieksmi. Ja būšu vēl dzīvs, kad pienāks tā diena, es 
tevi atbalstīšu ar visu, ko varēšu.” 
Mekā  turpinājās  Korāna  atklāšana:  eņģelis 
Gabriēls nodeva Pravietim Radītāja vēstījumu un tā 
skaidrojumu. 
Pravietis (lai miers un Allāha svētība ir ar viņu) 
neatlaidīgi aicināja savu tautu pie Islāma, taču viņa 
tauta nostājās pret viņu.  Viņi ar viņu  strīdējās un 
piedāvāja  bagātību  un  varu,  lai  viņš  atteiktos  no 
savas  sūtības,  bet  viņš  to  noraidīja.  Viņi  viņu 
apsaukāja  tāpat kā agrākie  ļaudis  apsaukāja  citus 
sūtņus: nosauca viņu par burvi, meli un krāpnieku. 
Viņi  viņu  apspieda,  fiziski  uzbruka  un  vajāja  viņa 
sekotājus. 
Pravietis (lai miers un Allāha svētība ir ar viņu) 

turpināja  Mekā  saukt  cilvēkus  pie  Allāha.  Viņš 
apmeklēja  svētceļojuma  norises  vietas  un  arābu 
gadatirgus,  satikās  ar  cilvēkiem  un  piedāvāja 
viņiem  pieņemt  šo  ticību.  Viņš  nevilināja  ar 
pasaulīgām  vērtībām  vai  varu  un  neiebiedēja  ar 
zobenu  —  viņam  nebija  nedz  varas,  nedz  karaļa 
statusa.  Jau  savas  misijas  sākumā  viņš  izaicināja 
savus pretiniekus radīt ko līdzīgu Cēlajam Korānam 
un turpināja izaicināt viņus visu mūžu. Daudzi viņa 
līdzgaitnieki  (lai  Allāhs  ir  ar  viņiem  apmierināts) 
noticēja viņam un pieņēma viņa ticību. 
Mekā  Allāhs  parādīja  viņam  dievišķu  zīmi  — 
kādu nakti viņš tika aizvests uz Jeruzalemes Svēto 
templi un no turienes pacēlās debesīs. Gan muslimi, 
gan  kristieši  atzīst,  ka  Allāhs  pacēla  debesīs  arī 
pravieti Eliju un Mesiju (lai miers ir ar viņiem). 
Pravietis (lai miers un Allāha svētība ir ar viņu) 
debesīs  saņēma  pavēli  par  lūgšanu  —  to  pašu 
lūgšanu, ko muslimi veic piecas reizes dienā. Mekā 
notika arī cita dievišķa zīme  — mēness pāršķēlās 
elku pielūdzēju acu priekšā. 
Kureišu  cilts  elku  pielūdzēji  izmantoja  visus 
līdzekļus,  lai  viņu  apturētu:  ķērās  pie  viltībām, 
spītīgi  pieprasīja  dievišķas  zīmes  un  griezās  pie 
jūdiem,  lai  iegūtu  argumentus  strīdā  ar  viņu  un 
atturētu citus no ticības viņa vēstij. 
Kad  vajāšanas  pret  ticīgajiem  kļuva 
nepanesamas, Pravietis (lai miers un Allāha svētība 

ir ar viņu) atļāva  viņiem izceļot  uz Abesīniju, kur 
valdīja kristiešu valdnieks, un sacīja: “Tur ir taisnīgs 
valdnieks,  kurš  nevienu  neapspiež.”  Uz  Abesīniju 
devās divas muslimu grupas. Kad viņi ieradās pie 
Abesīnijas  valdnieka  Nadžāšī,  viņi  viņam 
izskaidroja  ticību,  kuru  sludināja  Pravietis 
Muhameds (lai miers un Allāha svētība ir ar viņu). 
Valdnieks  pieņēma  Islāmu  un  sacīja:  “Šī  vēsts  un 
Mozus atnestā vēsts nāk no viena un tā paša avota.” 
Pēc tam valdnieka tauta sāka vērsties pret viņu un 
pret tiem, kas noticēja kopā ar viņu. 
Lielā  svētceļojuma  laikā  viņam  noticēja  arī 
vairāki  cilvēki  no  Medīnas,  kuri  deva  viņam 
uzticības  zvērestu  –  aizstāvēt  Islāmu  un  pašu 
Pravieti,  ja  viņš  pārceltos  uz  viņu  pilsētu,  kuru 
tolaik  sauca  par  Jatribu.  Pravietis  atļāva  tiem 
ticīgajiem,  kuri  vēl  atradās  Mekā,  pārcelties  uz 
Medīnu.  Viņi  izceļoja,  un  Islāms  Medīnā  izplatījās 
tik plaši, ka nonāca teju katrā mājā. 
Pēc  tam,  kad  Pravietis  (lai  miers  un  Allāha 
svētība ir ar viņu) bija pavadījis trīspadsmit gadus 
Mekā, sludinot ticību Allāham, viņš saņēma Allāha 
atļauju pārcelties uz Medīnu. Pēc pārcelšanās viņš 
(lai  miers  un  Allāha  svētība  ir  ar  viņu)  turpināja 
aicināt pie ticības vienam vienīgam Allāham, un šeit 
pakāpeniski  tika  atklāti  Islāma  likumi.  Viņš  sāka 
sūtīt vēstnešus ar vēstulēm dažādu cilšu vadoņiem 
un  valdniekiem  —  tostarp  Bizantijas,  Persijas  un 

Ēģiptes monarhiem —, aicinot tos pieņemt Islāmu. 
Reiz  Medīnā  notika  saules  aptumsums,  kas 
izraisīja  cilvēkos  bailes.  Tas  sakrita  ar  dienu,  kad 
nomira Pravieša (lai miers un Allāha svētība ir ar 
viņu)  dēls  Ibrahīms.  Ļaudis  sāka  runāt:  “Saule  ir 
aptumsusi  Ibrahīma  nāves  dēļ.”  To  dzirdot, 
Pravietis  (lai  miers  un  Allāha  svētība  ir  ar  viņu) 
sacīja: 

 “Saule  un  mēness  neaptumšojas  kāda  cilvēka 
nāves vai piedzimšanas dēļ. Tās ir Allāha zīmes, ar 
kurām Viņš iedveš Saviem kalpiem bijību.”

1

 
Ja  Pravietis  (lai  miers  un  Allāha  svētība  ir  ar 
viņu)  būtu  bijis  viltvārdis,  viņš  būtu  steidzies 
izmantot šīs bailes savā labā. Viņš varētu apgalvot, 
ka  debesis  sēro  par  viņa  dēlu,  lai  tie,  kas  viņu 
neatzina, sāktu no viņa baidīties. 
Allāhs savu Sūtni (lai miers un Allāha svētība ir 
ar viņu) apveltīja ar izcilu raksturu, par ko Svētajā 
Korānā teikts: 

 «Patiesi, tev ir lielisks raksturs» 
Sūra „Rakstāmais”, 4. pants. 
 

1

 Muslima hadīsu krājums, 901. hadīss. 

Viņš bija patiess, taisnīgs, drosmīgs un uzticams 
arī pret ienaidniekiem. Viņa dāsnums un rūpes par 
trūkumcietējiem,  atraitnēm  un  ubagiem  bija 
neizmērojami  lielas.  Viņš  vienmēr  centās  viņiem 
skaidrot  patieso  reliģiju  un  izturējās  ar  žēlastību. 
Pravietis (lai miers un Allāha svētība ir ar viņu) bija 
tik  pazemīgs,  ka  svešinieks,  ierodoties  pie  viņa 
līdzgaitniekiem, nespēja viņu atpazīt ļaužu pūlī un 
mēdza jautāt: „Kurš no jums ir Muhameds?” 
Viņa  dzīvesstāsts  ir  cilvēciskas  pilnības  un 
cildenuma  paraugs  attieksmē  pret  ikvienu  –  gan 
pret  draugiem,  gan  ienaidniekiem;  gan  pret 
savējiem,  gan  svešiem.  Viņš  izturējās  ar  cieņu  un 
žēlsirdību  pret  bērniem  un  pieaugušajiem, 
vīriešiem un sievietēm, un pat pret dzīvniekiem un 
putniem. 
Kad  Allāhs  bija  pilnībā  pabeidzis  atklāsmi  un 
Pravietis (lai miers un Allāha svētība ir ar viņu) bija 
pilnībā  nodevis  vēstījumu,  viņš  aizgāja  no  šīs 
pasaules.  Viņš  nodzīvoja  sešdesmit  trīs  gadus: 
četrdesmit  gadus  pirms  pravietības  un  divdesmit 
trīs gadus kā pravietis un sūtnis. 
Pravietis (lai miers un Allāha svētība ir ar viņu) 
tika  apbedīts  Medīnā,  neatstājot  aiz  sevis  ne 
bagātību, ne mantojumu – vienīgi savu balto mūli, 
ar  kuru  mēdza  jāt,  un  zemes  gabalu,  ko  viņš  bija 

atvēlējis ceļiniekiem kā labdarību. 2

1

 
To cilvēku skaits, kuri pieņēma Islāmu un kļuva 
par  viņa  sekotājiem,  bija  ļoti  liels.  Kopā  ar  viņu 
Atvadu  svētceļojumā  piedalījās  vairāk  nekā  simts 
tūkstoši viņa līdzdalībnieku — tas notika aptuveni 
trīs  mēnešus  pirms  viņa  nāves.  Tas  ir  viens  no 
iemesliem,  kāpēc  viņa  vēsts  saglabājās  un  plaši 
izplatījās. Viņa līdzgaitnieki, kurus viņš audzināja, 
vadoties  pēc  Islāma  vērtībām  un  principiem, 
piederēja  pie  labākajiem  cilvēkiem:  taisnīgi, 
atturīgi,  dievbijīgi,  uzticīgi  un  pašaizliedzīgi  tās 
ticības dēļ, kurai viņi noticēja. 
No visiem viņa līdzgaitniekiem (lai Allāhs ir ar 
viņiem visiem apmierināts) īpaši izcēlās Abu Bakrs, 
Umars ibn al-Hattābs, Usmans ibn Affāns un Alī ibn 
Abī Tālibs (lai Allāhs ir ar viņiem apmierināts). Viņi 
izcēlās  ar  ticību,  zināšanām,  pašaizliedzību  un 
dāsnumu.  Viņi  bija  starp  pirmajiem,  kas  viņam 
noticēja un sekoja, un pēc viņa kļuva par kalifiem, 
turpinot  nest  reliģijas  vēsti  tālāk.  Viņi  nebija 
pravieši un viņiem nepiemita pravietības īpašības; 
arī viņš tos neizcēla ar kaut ko īpašu pār pārējiem 
saviem  līdzgaitniekiem  (lai  Allāhs  ir  ar  viņiem 
apmierināts). 
Pravietim (lai miers un Allāha svētība ir ar viņu) 
atklātais Raksts, viņa dzīvesstāsts un dzīvesveids ir 
 

1

  Al-Buhārī hadīsu krājums, 4461. hadīss. 

saglabājies  tajā  pašā  valodā,  kurā  viņš  runāja. 
Neviena  cita  dzīvesgājuma  apraksts  vēsturē  nav 
saglabājies  tik  detalizēti  kā  viņējais  (lai  miers  un 
Allāha svētība ir ar viņu): ir zināms pat tas, kā viņš 
gulēja, ēda, dzēra un smējās... 
Un pat tas, kā viņš izturējās ģimenē savās mājās. 
Viss viņa dzīvesstāsts ir saglabāts un pierakstīts. 
Viņš bija cilvēks — sūtnis, kam nepiemita dievišķas 
īpašības; tādēļ viņš bija tāds pats Dieva kalps kā visi 
pārējie. 
4. Viņa vēstījums 
Allāhs  sūtīja  Muhamedu  (lai  miers  un  Allāha 
svētība  ir  ar  viņu)  brīdī,  kad  pasaulē  valdīja 
tumsonība,  neticība  un maldi.  Tolaik  bija  palikuši 
vien  nedaudzi  jūdi  un  kristieši,  kuri  joprojām 
pielūdza  vienīgo  Dievu.  Tāpēc  Allāhs  izvēlējās 
Muhamedu (lai miers un Allāha svētība ir ar viņu) 
par  pēdējo  pravieti,  uzticot  viņam  nest  cilvēcei 
vadību un patieso reliģiju, lai tā būtu augstāka par 
citām mācībām. Viņa vēsts aicināja cilvēkus atstāt 
pagānismu,  neticību  un  neziņu  un  pievērsties 
viendievībai  un  ticībai.  Tā  turpināja  un  noslēdza 
iepriekšējo praviešu darbu. 
Viņš  sludināja  tās  pašas  vērtības,  ko  visi 
iepriekšējie  sūtņi  —  Noass,  Ābrahāms,  Mozus, 
Zālamans, Dāvids un Jēzus. Viņa aicinājuma pamatā 
bija  ticība  Allāham  –  Radītājam  un  Uzturētājam, 
dzīvības devējam un atņēmējam, kas visu pārvalda 

ar žēlsirdību un līdzjūtību. Viņš mācīja, ka Allāhs ir 
visa redzamā un neredzamā Radītājs, un viss, kas 
nav Allāhs, ir Viņa radīts. 
Tāpat  viņš  aicināja  pielūgt  tikai  Allāhu  un 
nepielūgt neko citu, skaidri apliecinot, ka Allāhs ir 
Viens  un  Viņam  nav  līdzinieku  ne  pielūgsmē,  ne 
valdīšanā, ne radīšanā, ne pārvaldībā. Viņš uzsvēra, 
ka  Visaugstākais  Allāhs  nav  ne  dzemdinājis,  ne 
dzimis, Viņam nav ne līdzvērtīga, ne līdzīga, un Viņš 
neiemiesojas nevienā no Savām radībām. 
Tāpat viņš aicināja ticēt visiem Dieva sūtītajiem 
rakstiem, tostarp Ābrahāma un Mozus (lai miers ir 
ar  viņiem)  rakstiem,  Torai,  Psalmiem  un 
Evaņģēlijam. Viņš mācīja atzīt visus praviešus (lai 
miers  ir  ar  viņiem),  uzsverot,  ka  viena  pravieša 
noliegšana nozīmē visu praviešu noliegšanu. 
Viņš  nesa  prieka  vēsti  par  Allāha  žēlastību, 
apliecinot, ka Allāhs ir Žēlsirdīgs Kungs un rūpējas 
par Savām radībām šajā dzīvē. Viņš mācīja, ka tikai 
Allāhs  tiesās  cilvēkus  Tiesas  dienā,  kad  tie  tiks 
augšāmcelti  no  kapiem.  Ticīgie  par  labajiem 
darbiem  saņems  desmitkārtīgu  atlīdzību,  bet  par 
sliktajiem  –  atbilstošu  sodu.  Ticīgajiem  tā  būs 
mūžīga  svētlaime,  bet  neticīgie  un  tie,  kas  dara 
ļaunus  darbus,  saņems  sodu  gan  šajā,  gan  pēdējā 
dzīvē. 
Savā  misijā  Muhameds  (lai  miers  un  Allāha 
svētība ir ar viņu) necildināja ne savu cilti, ne zemi, 

ne sevi. Korāna praviešu Noasa, Ābrahāma, Mozus 
un Jēzus (lai miers ir ar viņiem) vārdi minēti biežāk 
nekā viņa vārds. Tajā nav minēts viņa mātes vārds 
un nav pieminēti arī viņa sievu vārdi, toties Mozus 
māte ir pieminēta vairākkārt, bet Marija (lai miers 
ir ar viņu) vārds minēts trīsdesmit piecas reizes. 
Pravieša  rīcība  vienmēr  bija  taisnīga  un 
saskanēja  ar  Allāha  likumu,  saprātu  un  cilvēka 
dabu. Pravieši ir Dieva sūtņi, kas nodod cilvēkiem 
Viņa  vēsti,  un  šajā  uzdevumā  viņi  nekļūdās.  Taču 
viņi  nav  dievi  –  viņi  ir  cilvēki,  tikai  Allāhs  atklāj 
viņiem Savus likumus un pavēles. 
Viens no redzamākajiem pierādījumiem tam, ka 
Muhameda (lai miers un Allāha svētība ir ar viņu) 
vēsts  ir  dievišķa  atklāsme,  ir  tās  saglabāšanās  un 
nepārtrauktā  prakse:  tai  seko  ļoti  liels  skaits 
musulmaņu, kas pilda lūgšanas, maksā attīrīšanas 
nodokli, gavē, dodas svētceļojumā un izpilda citus 
reliģiskos pienākumus, tos nepārveidojot. 
5. Pravieša sūtības zīmes un pierādījumi 
Allāhs  Savus  praviešus  vienmēr  atbalstījis  ar 
dievišķām zīmēm, kas apliecina viņu pravietību un 
kalpo  par  neatspēkojamu  pierādījumu.  Katram 
pravietim  Allāhs  deva  dievišķas  zīmes,  kuras  bija 
pietiekamas,  lai  cilvēki  spētu  noticēt.  Īpaši  izcilas 
zīmes Allāhs deva mūsu Pravietim Muhamedam (lai 
miers un Allāha svētība ir ar viņu). Galvenā no tām 
ir Svētais Korāns — pravietības mūžīgais brīnums, 

kas  paliks  nemainīgs  līdz  laiku  galam.  Par  viņa 
sūtību liecina arī citi brīnumi un zīmes. 
Muhameds  (lai  miers  un  Allāha  svētība  ir  ar 
viņu) veica nakts ceļojumu un pacelšanos debesīs. 
Viņa  laikā  mēness  sašķēlās  divās  daļās.  Pēc  viņa 
lūgšanām izslāpušajā zemē nolija svētīgs lietus. 
Neliels ēdiena vai ūdens daudzums viņa svētības 
dēļ  kļuva  par  pārpilnību,  kas  piesātināja  daudzus 
cilvēkus.  
Viņš  stāstīja  par  pagātnes  noslēpumiem,  kurus 
viņam  atklāja  Allāhs  un  kurus  neviens  cits  tik 
precīzi  nezināja.  Viņš  stāstīja  par  praviešu  (lai 
miers ir ar viņiem) gaitām ar savām tautām un par 
cilvēkiem, kuri ilgstoši bija patvērušies alā. 
Viņš  arī  teica,  ka  Visaugstākais  Allāhs  viņam 
atklājis  notikumus,  kas  risināsies  pēc  viņa  nāves: 
piemēram,  lielus  ugunsgrēkus  Hidžāzā,  kuru 
atblāzmu  redzēs  ļaudis  Šāmā,  kā  arī  laikus,  kad 
cilvēki sacentīsies, kurš uzcels augstāku ēku. 
Allāhs viņu pasargāja no briesmām un no tiem, 
kas vēlējās viņam ļaunu. 
Viss,  ko  viņš  solīja  saviem  līdzgaitniekiem, 
piepildījās. Viņš tiem teica: 

 „Jums noteikti  tiks atvērtas Persijas un Romas 
zemes, un viņu dārgumus jūs atdosiet Allāha ceļā.” 
Allāhs arī sūtīja eņģeļus, lai tie viņam palīdzētu. 

Pravieši (lai miers un Allāha svētība ir ar viņiem) 
jau  agrāk  savām  tautām  vēstīja  par  pravieša 
Muhameda (lai miers un Allāha svētība ir ar viņu) 
atnākšanu.  Starp  tiem,  kuri  par  viņu  vēstīja,  bija 
Mozus, Dāvids, Zālamans, Jēzus un citi Izraēla dēlu 
pravieši (lai miers ir ar viņiem). 
Allāhs ir stiprinājis viņu arī ar argumentiem un 
līdzībām, kas pārliecina veselo prātu.

1

 
Šīs dievišķās zīmes un līdzības ir plaši izklāstītas 
Korānā  un  pravietiskajā  tradīcijā.  Pravieša 
dievišķās zīmes ir tik daudz, ka visas nav iespējams 
saskaitīt. Ikviens, kas vēlas ar tām iepazīties, var tās 
atrast  Korānā,  tradīcijas  krājumos  un  pravieša 
dzīves aprakstos — tur ikviens var atrast drošas un 
uzticamas ziņas par tām. 
Ja  šīs  dievišķās  zīmes  nebūtu  notikušas,  tad 
kureišu neticīgie, jūdi un kristieši Arābijas pussalā 
izmantotu  šo  faktu,  lai  viņu  apsūdzētu  melos  un 
atturētu cilvēkus no viņa mācības. 
Cēlais  Korāns  ir  raksts,  ko  Allāhs  atklāja 
pravietim Muhamedam (lai miers un Allāha svētība 
ir ar viņu). Tas ir visu radību Kunga vārdi. Allāhs 
izaicināja cilvēkus un džinus radīt kaut ko līdzīgu 
Korānam  vai  vienu  tā  sūru,  un  šis  izaicinājums 
 

1

 3 Visaugstākais Allāhs ir teicis: „Ak, cilvēki, ieklausieties šajā līdzībā! Tie, 
kurus  jūs  pielūdzat  Allāha  vietā,  nespētu  radīt  pat  vienu  mušu,  pat  ja 
apvienotu  visus  savus  spēkus.  Un,  ja  šī  muša  viņiem  ko  atņemtu,  tie 
nespētu to atgūt. Gan tas, kurš lūdz, gan tas, kuru lūdz, ir nespējīgs!” 

joprojām  pastāv  līdz  mūsdienām.  Korāns  sniedz 
atbildes  uz  daudziem būtiskiem  jautājumiem, kas 
mulsinājuši  miljoniem  cilvēku.  Korāns  līdz 
mūsdienām  ir  saglabāts  tajā  pašā  arābu  valodā, 
kurā tas tika atklāts — no tā nav pazudis neviens 
burts.  Šodien  to  iespiež  un  izplata.  Tas  ir  dižs, 
brīnumains  raksts  —  vissvarīgākā  grāmata,  kura 
jebkad dota cilvēcei. To ir vērts izlasīt oriģinālā vai 
tulkojumā citā valodā. Tas, kurš neiepazīstas ar to 
un netic tam, atsakās no liela labuma. 
Pravieša  tradīcija,  mācība  un  dzīvesstāsts  ir 
saglabāti  un  nodoti  uzticamu  stāstītāju  ķēdēs. 
Šodien tos var lasīt drukātās grāmatās valodā, kurā 
viņš  runāja,  it  kā  viņš  būtu  mūsu  vidū,  kā  arī 
daudzās  citās  valodās.  Cēlais  Korāns  un  pravieša 
tradīcijas mantojums ir vienīgie Islāma likumu un 
noteikumu avoti. 
6. Islāma šariāts 
Likums,  ar  ko  nāca  Pravietis  Muhameds  (lai 
miers un Allāha svētība ir ar viņu), ir Islāma šariāts 
—  pēdējā  no  dievišķajām  likumu  sistēmām  un 
atklāsmes vēstījumiem. Savos pamatos tas sakrīt ar 
iepriekšējo  praviešu  likumiem,  tomēr  atšķiras 
praktiskajā īstenojumā. 
Šie  likumi  ir  pilnīgi  un  universāli,  piemēroti 
jebkuram  laikmetam  un  vietai.  Tie  palīdz  uzturēt 
līdzsvaru  starp  cilvēka  garīgajām  vajadzībām  un 
ikdienas  dzīvi.  Šariāts  ietver  ne  tikai  pielūgsmes 

aktus,  piemēram,  lūgšanu  un  ziedošanu,  bet  arī 
nosaka  taisnīgus  principus  finanšu,  politikas, 
sociālajā, militārajā un vides aizsardzības jomā. 
Šariāta  mērķis  ir  sargāt  ticību,  dzīvību,  godu, 
īpašumu,  saprātu  un  nākamo  paaudžu  labklājību. 
Islāma  likums  aicina  uz  tikumību,  cieņu, 
taisnīgumu,  tīrību,  mīlestību  un  savstarpēju 
atbalstu;  tas  mudina  sargāt  cilvēku  dzīvību  un 
drošību savās zemēs un iestājas pret jebkāda veida 
ļaunumu,  netikumiem  un  netaisnīgu  apspiešanu. 
Pravietis  Muhameds  iestājās  pret  tirāniju  un 
samaitātību  visās  tās  izpausmēs,  kā  arī  pret 
māņticību,  noslēgšanos  no  sabiedrības  un  mūku 
dzīvesveidu. 
Pravietis  skaidri  norādīja,  ka  Allāhs  ir 
pagodinājis cilvēku — gan vīrieti, gan sievieti — un 
piešķīris  cilvēkam  pilnas  tiesības,  vienlaikus 
padarot  ikvienu  atbildīgu  par  savām  izvēlēm  un 
rīcību, kā arī par nodarīto kaitējumu sev vai citiem. 
Viņš  pasludināja  vīrieti  un  sievieti  par 
vienlīdzīgiem ticībā, atbildībā, atalgojumā un soda 
priekšā.  Šajā  likumā  sievietei  ir  piešķirta  īpaša 
aizsardzība un goda vieta — gan kā mātei un sievai, 
gan kā meitai un māsai. 
Šariāts  sargā  arī  cilvēka  prātu,  aizliedzot  visu, 
kas to bojā, tostarp apreibinošu dzērienu lietošanu. 
Islāms reliģiju uzlūko kā gaismu, kas izgaismo prātu 
un  rāda  cilvēkam  ceļu  uz  apzinātu  sava  Kunga 

pielūgsmi.  Tāpēc  Islāms  piešķir  prātam  augstu 
nozīmi: tas balsta uz to cilvēka atbildību un atbrīvo 
prātu no māņticības un elku pielūgsmes. 
Islāma likumi godina patiesas zināšanas, aicina 
uz objektīvu zinātnisku izpēti un rosina pārdomas 
par  cilvēku  un  Visumu.  Zinātnes  atklājumi  tikai 
apstiprina  to,  ko  sludināja  Pravietis  (lai  miers un 
Allāha svētība ir ar viņu). 
Islāma likumu priekšā  visi cilvēki ir vienlīdzīgi 
neatkarīgi  no  izcelsmes  vai  rases.  Pārākumu 
nenosaka  dzimums  vai  tautība,  bet  dievbijība. 
Pravietis Muhameds (lai miers un Allāha svētība ir 
ar viņu) apliecināja, ka ikviens cilvēks piedzimst ar 
dabisko  ticību  un  ka  neviens  nenāk  pasaulē  ar 
iedzimta vai sveša grēka nastu. 
Islāma  likumā  Allāhs  ir  noteicis  nožēlu  — 
atgriešanos  pie  sava  Kunga  un  atteikšanos  no 
grēka. Islāms dzēš iepriekšējos grēkus, un patiesa 
nožēla attīra no visa, kas bijis pirms tās. Cilvēkam 
nav nepieciešams atzīties savos grēkos citu priekšā, 
jo Islāmā saikne starp cilvēku un Allāhu ir tieša, bez 
starpnieka.  Islāms  aizliedz  padarīt  cilvēkus  par 
dieviem vai piešķirt tiem dievišķas īpašības. 
Islāma  likumi,  ko  Allāhs  atklāja  Pravietim 
Muhamedam  (lai  miers  un  Allāha  svētība  ir  ar 
viņu),  atceļ  visus  iepriekšējos  likumus.  Likums, 
kuru  Allāhs  ir  atklājis  Muhamedam  (lai  miers  un 
Allāha svētība ir ar viņu), ir paredzēts visai cilvēcei 

un ir pēdējais likums līdz Tiesas dienai. Šis likums 
ir  domāts  visai  cilvēcei,  tādēļ  tas  aizstāj  visu,  kas 
bijis pirms tā, līdzīgi tam, kā tas bija ar daudziem 
iepriekšējiem rakstiem un likumiem. Visaugstākais 
Allāhs nepieņem citu likumu kā vien šo, un nevienu 
reliģiju,  kā  vien  to,  kura  ir  atklāta  Pravietim 
Muhamedam  (lai  miers  un  Allāha  svētība  ir  ar 
viņu). Viņš nepieņems ticību no tā, kas izvēlas citu 
ceļu.  Ikviens, kas  tiecas  izprast šī  likuma  nianses, 
var tās atrast uzticamos Islāma avotos. 
Islāma  likumu  mērķis  —  tāpat  kā  visu  debesu 
vēstījumu  mērķis  —  ir  garīgi  celt  cilvēku,  mācot 
patieso  ticību,  lai  cilvēks  kalpotu  vienīgi  Dievam, 
Visu  radību  Kungam,  un  nekļūtu  par  kalpu 
cilvēkiem, mantai vai māņticībai. 
Islāma likums ir derīgs katram laikam un vietai, 
un  tajā  nav  nekā,  kas  būtu  pretrunā  patiesajām 
cilvēka interesēm, jo tas ir no Dieva, kurš vislabāk 
zina cilvēku vajadzības. Cilvēkiem ir nepieciešams 
likums, kas nāk no Dieva, nav pretrunīgs un kalpo 
viņu  labumam,  vedot  uz  labestību  un  taisnību. 
Balstoties  uz  šo  likumu,  cilvēku  dzīve  kļūst 
sakārtota un pasargāta no netaisnības. 
7. Pretinieku nostāja un viņu liecības par 
Pravieti 
Katram  pravietim  ir  bijuši  pretinieki,  kas 
stājušies  pretī  viņa  aicinājumam  un  centušies 
novērst  cilvēkus  no  ticības  ceļa.  Tāpat  arī  Allāha 

Sūtnim Muhamedam (lai miers un Allāha svētība ir 
ar viņu) viņa dzīves laikā un arī pēc viņa nāves bija 
daudz pretinieku. Tomēr Allāhs viņam deva uzvaru 
pār  visiem.  Vēsture  liecina,  ka  daudzi  viņa 
pretinieki  —  gan  senatnē,  gan  mūsdienās  —  ir 
atzinuši, ka viņš ir pravietis un ka viņš nesa to pašu 
vēsti kā pravieši pirms viņa (lai miers un svētība ir 
ar  viņiem).  Lai  gan  viņi  saprata,  ka  viņš  runā 
patiesību,  viņi  tomēr  to  noraidīja  personīgu 
iemeslu  dēļ:  godkāres,  baiļu  vai  piesaistes  pie 
materiālām priekšrocībām. 
Un slavēts lai ir Allāhs, Visu radību Kungs. 
 
 
 
***

